Papazó (Βασίλης Παπαζώτος)

Ο Papazó (πραγματικό όνομα Βασίλης Παπαζώτος) είναι Έλληνας τραγουδοποιός, μουσικός παραγωγός, ερμηνευτής και ιατρός. 

 Βιογραφία 
Ο Βασίλης Παπαζώτος γεννήθηκε το 1996 και μεγάλωσε στον Γκύζη Αθηνών, με καταγωγή από τη Ναύπακτο. 

Φοίτησε στο Αρσάκειο Σχολείο Ψυχικού. Σπούδασε στο Τμήμα Ιατρικής του Πανεπιστημίου Πατρών (2014-2020) και δραστηριοποιείται επαγγελματικά ως ειδικευόμενος Οφθαλμολογίας, παράλληλα με την ενασχόλησή του με τη μουσική. 

Σπούδασε κλασσική κιθάρα και αρμονία για έξι χρόνια στη «Μουσική Σχολή Εστουδιαντίνα» (2012-2018). Από τα 12 ξεκινά να προσπαθεί να βρίσκει συγχορδίες και να γράφει δικά του κομμάτια. Στο δεύτερο έτος των σπουδών του, αγοράζει ένα αρμόνιο και καταπιάνεται με τη μουσική παραγωγή. Μέχρι σήμερα έχει κυκλοφορήσει πάνω από 35 κομμάτια, που ερμηνεύει ο ίδιος ή άλλοι τραγουδιστές, όπως το «Ατελιέ», «Τα αγόρια δεν κλαίνε», «Διακοπές στη Σελήνη» κ.ά. Το 2025 συνεργάζεται με την Ορχήστρα Σύγχρονης Μουσικής της ΕΡΤ για τρία πρωτότυπα κομμάτια του, με συν ερμηνευτή το Μίλτο Πασχαλίδη και τον Ακύλα.

 Το μπαλκόνι του Papazó 
Ο Papazo άρχισε να προσελκύει ευρύτερο ενδιαφέρον μέσω της δημοσίευσης μουσικών βίντεο στα κοινωνικά δίκτυα, με πάνω από 17 εκατ. προβολές σε ένα χρόνο. «Το μπαλκόνι του Papazó»,παρουσιάζει διασκευές και πρωτότυπες συνθέσεις κάθε Κυριακή με διαφορετικό καλεσμένο,-η και κοντεύει τα 70 επεισόδια. Καλεσμένοι είναι γνωστοί τραγουδιστές όπως ο Γιάννης Πλούταρχος, Κωστής Μαραβέγιας, η Πέννυ Μπαλτατζή, η Marseaux, η Demy αλλά και ανερχόμενοι καλλιτέχνες. «Το μπαλκόνι του Papazó» γιόρτασε τον ένα χρόνο του με μια μεγάλη συναυλία στην πλατεία Δεξαμενής στο Κολωνάκι στο πλαίσιο του This is Athens City Festival. 

 Διακρίσεις 
Το 2025 έλαβε το βραβείο «Καλύτερου Πρωτοεμφανιζόμενου Καλλιτέχνη» στα MAD Video Music Awards.

 Παραπομπές 

Κατηγορία:Τραγουδοποιοί